

**OBČINA DRAVOGRAD**

Trg 4. julija 7, 2370 Dravograd, tel.: +386 2 872 35 60, faks: +386 2 872 35 74

[http://www.dravograd.si](http://www.dravograd.si/); e-mail: [obcina@dravograd.si](mailto:tajnistvo@dravograd.si)

Številka: 478-0007/2025-1

Datum: 12.02.2025

Občina Dravograd, Trg 4. julija 7, 2370 Dravograd na podlagi 52. člena in 68. člena Zakona o stvarnem premoženju države in samoupravnih lokalnih skupnosti (ZSPDSLS-1; Uradni list RS, št. 11/18, **79/18 in 78/23 - ZORR**) in v povezavi z 19. členom Uredbe o stvarnem premoženju države in samoupravnih lokalnih skupnosti (Ur.l. RS, št. 31/18; v nadaljevanju: Uredba), objavlja:

**N A M E R O**

**o oddaji nepremičnin v brezplačno uporabo po metodi neposredne pogodbe**

**1. Naziv ter sedež upravljavca oz. organizatorja, ki sklepa pravni posel oddaje v najem:**

Občina Dravograd, Trg 4. julija 7, 2370 Dravograd, matična št.: 5880351000.

**2. Opis predmeta neposredne pogodbe oz. oddaje v brezplačno uporabo:**

Predmet oddaje v brezplačno uporabo sta dela nepremičnin oz. zemljišč:

|  |  |  |  |  |
| --- | --- | --- | --- | --- |
| **Št. parcele** | **Katastrska občina** | **ID znak** | **Površina za oddajo (m2)** | **delež zemljišča** |
| **794/7** | 829 Dravograd | parcela 829 794/7 | 120 | 120/251 (479/1000) |
| **1361/4** | 829 Dravograd | parcela 829 1361/4 | 130 | 130/371 (350/1000) |

Zemljišče, ki je predmet brezplačne uporabe je razvidno iz:

* grafične situacije zemljišč »del parc.št. 794/7 (120 m2) in 1361/4 (130 m2), obe k.o. 829 Dravograd, skupne površine cca 250 m2« z dne 12.2.2025, ki je priloga k tej Nameri.

Nepremičnini sta v lasti oziroma v upravljanju Občine Dravograd.

Nepremičnini bosta v brezplačno uporabo oddana za določen čas 5 let.

Na predmetnih nepremičninah ne obstaja predkupna pravica (razen zakonita predkupna pravica Občine Dravograd, ki pa je. organizator). V tem postopku se v brezplačno uporabo oddaja zgolj zemljišče, vsakršni morebitni objekti, ki bi bili postavljeni na predmetnih zemljiščih niso last organizatorja, zato tudi niso predmet oddaje v brezplačno uporabo.

Nepremičnini se oddajata v brezplačno uporabo za potrebe uporabe, upravljanja in urejanja šolskega sadovnjaka ob Osnovni šoli Neznanih talcev Dravograd, Trg 4. julija 64, Dravograd.

**3. Vrsta pravnega posla in sklenitev pogodbe:**

Pogodba bo sklenjena z najprimernejšim interesentom glede na izkazan in obrazložen namen uporabe. Občina Dravograd bo primernost oz. ustreznost delovanja interesentov glede na izkazan namen presodila po prostem preudarku.

Z izbranim interesentom se sklene neposredna pogodba o oddaji v brezplačno uporabo. Pogodba mora biti sklenjena v roku 15 dni po pozivu organizatorja postopka.

Če izbrana zainteresirana oseba pogodbe ne bo podpisala v navedenem roku, lahko Občina Dravograd pozove k sklenitvi pogodbe naslednjo zainteresirano osebo na seznamu, prvo izbrana zainteresirana oseba pa v tem primeru ni več upravičena do brezplačne uporabe.

Obvezna sestavina pogodbe o oddaji v brezplačno uporabo je določilo o obveznosti izročitve neupravičeno prejete koristi v višini določene najemnine za uporabo, v skladu z 2. in 3. odst. 68. člena ZSPDSLS-1.

Namera o oddaji navedene nepremičnine v brezplačno uporabo se pred sklenitvijo neposredne pogodbe objavi na spletni strani Občine Dravograd in mora biti objavljena najmanj 20 dni.

**4. Oblika in pogoji, pod katerimi se predloži izjava o interesu za sklenitev pogodbe:**

Nepremičnina se bo oddala izključno uporabniku, ki izpolnjuje zakonske pogoje za brezplačno uporabo nepremičnin. Tako lahko izjavo o interesu, na podlagi 68. člena oddajo:

* nevladne organizacije, ki izvajajo dejavnost na področju gojenja sadnega drevja ter pridelovanja sadja in izobraževanja na področju gojenja in pridelovanja sadja in jim je za te dejavnosti oziroma za eno izmed te dejavnosti podeljen status delovanja v javnem interesu.

Interesent pisno izjavo o interesu, **na pripravljenem obrazcu, ki je sestavni del te objave (Priloga 1),** posreduje najkasneje do dne **03.03.2025** na način:

* po pošti na naslov Občina Dravograd, Trg 4. julija 7, 2370 Dravograd s pripisom na kuverti »izjava o interesu v zadevi 478-0007/2025« ali
* v poslovnem delovnem času organa je lahko izjava oddana tudi osebno v sprejemni pisarni Občine Dravograd, Trg 4. julija 7, 2370 Dravograd, s pripisom na kuverti »izjava o interesu v zadevi 478-0007/2025« ali
* na elektronski naslov: [obcina@dravoqrad.si](mailto:obcina@dravoqrad.si). z nazivom zadeve »izjava o interesu v zadevi 478-0007/2025«, pri čemer veljavnost dokumenta ni pogojena z elektronskim podpisom interesenta (velja skeniran dokument s podpisom in žigom, če interesent posluje z njim).

Interesent lahko ustrezno pisno izjavo o interesu pripravi tudi sam in jo posreduje na zgoraj navedene načine.

Če je izjava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prejem izjave. Če je izjava poslana po navadni pošti, se šteje, daje pravočasna, če prispe na naslov organizatorja najkasneje do 15:00 ure zadnjega dne roka za prejem izjave.

Če je izjava poslana na objavljeni e-naslov se šteje, da je pravočasna, če prispe na e-naslov do izteka (do 24:00 ure) zadnjega dne roka za prejem izjave.

V izjavi o interesu mora interesent obvezno navesti:

1. svoje kontaktne podatke (naziv firme, naslov, matično in davčno številko, ime in priimek odgovorne osebe, telefonsko številko in ime in priimek kontaktne osebe)
2. navedba namena in nalog za katere se bosta predmetni zemljišči uporabljali
3. dokazila o izpolnjevanju pogoja delovanja v javnem interesu (npr. odločba pristojnega ministrstva,...)

**Izjave o interesu, predložene po izteku roka, in nepopolne izjave, bodo izločene iz postopka.**

Izjave o interesu, ki bodo podane s strani interesentov, ki ne bodo izpolnjevali pogoje iz 1. odstavka točke 4 te predmetne namere, ne bodo upoštevane in bodo izločene iz postopka;

Odpiranje prejetih izjav o interesu **NE BO javno**.

Interesenti bodo o rezultatih obveščeni na njihov elektronski naslov oziroma njihov naslov najkasneje v roku 8 delovnih dni po zaključenem odpiranju.

**5. Drugi pogoji in posebnosti pravnega posla:**

Uporabnik v času brezplačne uporabe krije obratovalne stroške, stroške manjših vzdrževalnih del in druge stroške, za katere se stranki dogovorita s pogodbo.

Pogodba o oddaji v brezplačno uporabo bo sklenjena za obdobje 5 let.

Uporabnik nepremičnin - zemljišč ne sme oddati v podnajem ali brezplačno uporabo.

Pogodba o oddaji se bo sklenila na način videno - oddano, zato morebitne reklamacije po sklenitvi pogodbe ne bodo upoštevane.

**6. Podrobnejše informacije in ogled:**

Podrobnejše informacije so dostopne na občinski upravi Občine Dravograd, Trg 4. julija 7, 2370 Dravograd. Kontaktna oseba: Črtomir Epšek, univ.dipl.prav., telefon 02 87 23 554, e-naslov: [crtomir.epsek@dravograd.si](mailto:crtomir.epsek@dravograd.si) in [obcina@dravograd.si](mailto:obcina@dravograd.si).

Interesenti lahko postavijo vprašanja in zahteve za dodatna pojasnila ter se dogovorijo za morebiten ogled nepremičnin s kontaktno osebo Občine Dravograd.

**7. Opozorilo:**

Organizator (župan Občine Dravograd ali oseba, ki jo župan za to pooblasti) lahko do sklenitve pravnega posla postopek oddaje v brezplačno uporabo ustavi oziroma ne sklene pogodbe, brez obrazložitve in brez odškodninske odgovornosti.

**8. Objava obvestila posameznikom po 13. členu Splošne uredbe o varstvu podatkov (GDPR):**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Občine Dravograd je objavljeno na spletni strani:

<https://www.dravograd.si/act/31737>

**Občina Dravograd**

**Župan**

**Anton PREKSAVEC**